یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 74 مینی، یولوخان‌لارین سایی ایسه 1 میلیون 331 مینی کئچیب. معلوماتدا بیلدیریلیب کی، معالیجه اولونان خسته لرین سایی 275 مینی کئچیب.
ایتالی-ادا سون 24 ساعات عرضینده ‘’کووید-19’’‌دان اؤلن‌لرین سایی 636  نفر آرتا‌راق 16 مینی، یولوخان‌لارین سایی ایسه 130 مینی کئچیب.
فرانسا-دا کروناویروس سببیندن اؤلن‌لرین سایی گون عرضینده 833 نفر آرتا‌راق 8 مین 911 نفری کئچیب. ساغلیق ناظیرلیگی‌نین سون معلوماتینا اساسن، اؤلکه‌ده ویروسا یولوخان‌لارین عمومی سایی 98 مینی کئچیب.معلوماتدا معالیجه اولونان‌لارین سایی‌نین 17 مین 250 نفره چاتدیغی بیلدیریلیب.
اینگیلتره-ده اینفکسیون سببیندن حیاتینی ایتیرن لرین سایی گون عرضینده 439 نفر آرتا‌راق 5 مین 373-ا، یولوخان‌لارین سایی ایسه 51 مین 608 نفره یوکسلیب. خاطیرلاداق کی، یئنی نوع کروناویروس اپیدمیاسینا یولوخان اینگیلتره باش ناظیری بوریس جانسون خسته‌خانایا یئرلشدیریلمیشدی. اونون ویروسلا باغلی سیمپتوم‌لاری‌نین داوام ائتدیگی وورغولانمیشدی. بو آرادا بؤیوک بریتانیا کرالیچاسی ایکینجی الیزابت کروناویروس پاندمیسی ایله علاقه‌دار خالقا چاغیریش ائتمیشدی.
آلمانیا-دا اپیدمیا سببیندن حیاتینی ایتیرن لرین سایی 1800 نفری چاتیب. یولوخان‌لارین سایی ایسه 103 مین 375 نفره چاتیب.
نروژ-ده یئنی نوع کروناویروس اپیدمیاسیندان حیاتینی ایتیرن لرین سایی 59 نفره چاتیب. اؤلکه ده اینفکسیونا   یولوخان‌لارین سایی ایسه 5 مینی کئچیب. نروژ ساغلیق ناظیری بنت هؤیه اؤلکه ده ویروسلا باغلی گوج‌لو تدبیرلرین گؤرولدوگونو دئییب.
دانیمارکا-دا ایسه اپیدمیاسی نتیجه سینده هلاک اولان‌لارین سایی 187 نفره یوکسلیب. مارس آیی‌نین 11-دن اعتبارا باغلی اولان اوشاق باغچا‌لاری‌نین آوریلین 15-ده آچیلاجاغی آچیقلانیب.
امریکا-دا یئنی نوع کروناویروس پاندمی سیندن حیاتینی ایتیرن لرین سایی 10 مینی کئچیب. اؤلکه ده اینفکسیونا یولوخان‌لارین سایی ایسه 347 مینه چاتیب.
ویروسلا باغلی آچیقلاما وئرن امریکا پرزیدنتی دونالد ترامپ دئییب: "ویروسلا هر جبهه ده موباریزه آپاریریق.
دونالد ترامپ 3 مین ساغلیق ایشچی‌سی‌نین اپیدمیانین مرکزی حساب اولونان نیویورک-ا گؤندریلدیگینی دئییب. ترامپ اؤزونون و  باشقان یاردیمجیسی مایک پنس ین واختاشیری کروناویروسلا باغلی معاینه دن کئچدیگینی دئییب. ویسکانس ایالت ینده کئچیریلمه سی پلان‌لاش‌دیریلان سئچکیلرین کروناویروس سببیندن تاخیره سالیندیغی بیلدیریلیب.
مکزیکا-دا یئنی نوع کروناویروس اپیدمیاسی نتیجه سینده حیاتینی ایتیرن لرین سایی 90 نفری اؤتوب. اؤلکده اینفکسیونا یولوخان‌لارین سایی ایسه 2 مین 143 نفره چاتیب.
